Publication: Magyar Közlöny
Issue: MK-2000-112 (Year: 2000, Number: 112)
Era: 1990-2004
Section: Az Állami Számvevőszék elnöke — a Magyar Köztársaság kitüntetéseiről szóló 2000. évi XI. törvénnyel módosított 1991. évi XXXI. törvény 7. §-ának (1) bekezdésében
Paragraph Index: 723

103. Cikk A hadifoglyokkal szemben elrendelt minden vizsgálatot oly gyorsan kell lefolytatni, amennyire ezt a körülmények megengedik, és úgy, hogy a tárgyalást minél előbb megtartsák. Egyetlen hadifogoly sem tartható előzetes letartóztatásban, kivéve, ha hasonló cselekmények miatt a fogva tartó Hatalom fegyveres erőinek tagjaival szemben ugyanezt a rendszabályt alkalmaznák, vagy ha azt az ország biztonságának érdeke megköveteli. Az előzetes letartóztatás semmi esetre sem tarthat három hónapnál tovább. A hadifogoly előzetes letartóztatásának tartamát a szabadságvesztés büntetésbe, amelyre ítélték, be kell számítani; erre egyébként a büntetés kiszabásánál is figyelemmel kell lenni. A hadifoglyok előzetes letartóztatásuk tartama alatt továbbra is részesülnek a jelen fejezet 97. és 98. Cikkeiben foglalt kedvezményekben.

Source: https://magyarkozlony.hu/hivatalos-lapok/c4e4386d9e9718b18f29a6814654e01379a6c889/dokumentumok/bad043d0c0ec33f1274d749ebe4a93e9d24f5456/letoltes